钦定古今图书集成/明伦汇编/官常典/第403卷 > 《自考功员外拜给事中》唐·沈佺期
## 钦定古今图书集成/明伦汇编/官常典/第403卷 > 《自考功员外拜给事中》唐·沈佺期

南省推丹地，东曹拜琐闱。惠移双管笔，恩降五时衣。
出入宜真选，遭逢每滥飞。器惭公理拙，才谢子云微。
案牍遗常礼，朋僚隔等威。上台行揖让，中禁动光辉。
旭日千门起，初春八舍归。“赠兰闻宿昔，谈树隐芳菲。
何幸盐梅处，唯忧对问机。省躬知任重，宁止冒荣非。”